**Dubultuzbrukums** ir vienas figūras vai bandinieka vienlaicīgs uzbrukums diviem vai vairākiem pretinieka objektiem. Uzbrukuma objekti parasti ir neaizsargātas figūras, bandinieki un vāji punkti pretinieka nometnē. Sevišķi efektīvs dubultuzbrukums ir tad, kad viens no uzbrukuma objektiem ir pretinieka karalis. Dubultuzbrukumu var veikt visas figūras, tai skaitā karalis un tas sastopams visās partijas stadijās — atklātnē, vidusspēlē, galotnē. Zirdziņa un bandinieka dubultuzbrukumu šaha literatūrā sauc par **dakšiņu**.

Piemēri
-------

### Bandinieka dakšiņa

Bandinieka dakšiņa sastopama galvenokārt kā šaha kombināciju sastāvdaļa. Izolētā veidā tā ir diezgan acīmredzama un to viegli pamana pat šahisti-iesācēji.

**1. piemērs**  
Pintērs — Hurme  
[Helsinki, 1983Gājiens melnajiem.
**2. piemērs**  
H. Kasparjans  
Шахматы в СССР, 1935Baltie sāk un uzvar.
**1. piemērs**
**1. ... d3!** Šī bandinieka dakšiņa ir ievilināšanas upuris. Pēc **2. Lxd3**, seko otra bandinieka dakšiņa — **2. ... e4!**, kas pēc **3. Le2 exf3**, nodrošina melnajiem figūras ieguvumu.
**2. piemērs**
Savdabīgu bandinieka dakšiņu ilustrē šī Kasparjana etīde. **1. Ze8!** (draud 2. Zg7+ un 3. Lf5 #) **1. ... Kg6 2. h5+! Txh5 3. f5+ Txf5 4. g4! Tf5 5. Lf5+ Txf5 6. Zg7!** Īstajā brīdī bandinieka dakšiņu papildina arī zirdziņa dakšiņa! Šī zirdziņa un bandinieka sadarbība rada divkāršu mata draudu uz f5 un h5. Abus matus melnie nav spējīgi novērst.

### Zirdziņa dakšiņa

Katram iesācējam šausmas sagādā pretinieka zirdziņš un dažreiz no tā viltīgajiem uzbrukumiem cieš pat lielmeistari. Tas izskaidrojams ar zirdziņa savdabīgo kaujas taktiku — uzbrukt, nenonākot tiešā kontaktā ar apdraudēto figūru (izņemot zirdziņu) vai bandinieku. 

**3. piemērs**  
Tolušs — Simagins  
Maskava, 1952Gājiens melnajiem.
**4. piemērs**  
J. Zēvers  
Revaler Beobachter, 1908Baltie sāk un uzvar.
**3. piemērs**
Partijā sekoja — **1. ... Dg1+! 2. Kxg1 Zxf2+ 3. Kf2 Zxd1** un baltie padevās.
**4. piemērs**
Ja melnajiem izdotos atdot torni pret balto bandinieku, izveidotos teorētiski neizšķirta pozīcija. Kā rāda etīdes risinājums, melnie to nespēj.
**1. Zf6 Tf1** Ja 1. ... Txf6 vai 1. ... Txh4, tad pēc 2. g7 baltie uzvar. **2. Zf3 Txf3 3. g7 Tg3 4. Ze4+**

### Laidņa dubultuzbrukums

Laidņa dubultuzbrukums var notikt gan vidusspēlē, gan galotnē. 

**5. piemērs**  
Tretjakovs — N. Žuravļovs  
Rīga, 1978Gājiens baltajiem.
**6. piemērs**  
Rēti — Aļehins  
Bādenbādene, 1925Gājiens melnajiem.
**5. piemērs**
Baltie domāja, ka pretinieks nav pamanījis bandinieka zaudējumu un pēc **1. dxe5 dxe5** realizēja dubultuzbrukumu bandiniekiem a5 un e5. **2. Dc3**. Turpinājumā **2. ... Lb4 3. Dxe5? Dxe5 4. Zxe5** izrādījās, ka baltie iekrituši lamatās. Melnie realizēja laidņa dubultuzbrukumu tornim a1 un zirdziņam e5 **4. ... Lc3** un viegli uzvarēja.
**6. piemērs**
Aļehina 10. gājienu kombinācija noslēdzas ar laidņa dubultuzbrukumu.
"1. ... Le6 2. Tcc2 Zg4+ 3. Kh3 Ze5+ 4. Kh2 Txf3 5. Txe2 Zg4+ 6. Kh3 Ze3+ 7. Kh2 Zxc2 8. Lxf3 Zd4! 9. Tf2 Zxf3 10. Txf3 Ld5!" un melnie uzvar.

### Torņa dubultuzbrukums

Torņa dubultuzbrukums notiek galvenokārt galotnē, jo torņi tiek aktivizēti vēlāk kā citas figūras un to darbībai vajadzīgs plašums.

**7. piemērs**  
Dantess — Vekslers  
Mara del Plata, 1951Gājiens melnajiem.
**8. piemērs**  
L. Kubbels  
Шахматы, 1923Baltie sāk un uzvar.
**7. piemērs**
**1. ... Tf2** Melno dubultuzbrukums balto dāmai un punktam h2. Baltie padevās, jo nevar **2. Dxe1 Txh2#** dēļ.
**8. piemērs**
Kubbela etīdes galvenā ideja — torņa dubultuzbrukums melno figūrām.
**1. Tb3 Zc6** (1. ... Lc7 2. Tb7 Ka6 3. Ta7+- — dubultuzbrukums; 1. ... Za6 2. Tb7+ un 3. Ta7+-) **2. Tb5** (draud dubultuzbrukums 3. Tc5!) **2. ... Ld8 3. Td5! Le7 4. Td7 un 5. Tc7** (dubultuzbrukums) +-.

### Dāmas dubultuzbrukums

Dāma, būdama spēcīgākā figūra, ir spējīga uzbrukt astoņos virzienos, tādēļ tās dubultuzbrukumi ir vieni no visbiežākajiem. Tie sastopami visās šaha partijas stadijās. Piemēram, 5. šaha olimpiādes partijā Kombe — Hāzenfuss tas deva Latvijas šahistam uzvaru jau ceturtā gājienā.

**9. piemērs**  
Dubiņins — Savickis  
Ļeņingrada, 1934Gājiens melnajiem.
**10. piemērs**  
Galotne  
Dāma pret torniGājiens melnajiem.
**9. piemērs**
Partijā sekoja — **1. ... Txf2 2. Kxf2 Txc4!** un baltie padevās, jo pēc **3. Dxc4** sekos melno dāmas dubultuzbrukums balto karalim un tornim **3. ... Dd2+**.
**10. piemērs**
Dāmas dubultuzbrukuma iespējas labi raksturo šī teorētiskā galotne. Gājiena spaida dēļ, melnie spiesti attālināt torni no karaļa.
**1. ... Tb4 2. Da5+**
**1. ... Tb3 2. Dd4+ Kb8 3. Df4+ Ka7 4. Da4+**
**1. ... Tb2 2. Dd4+**
**1. ... Tb1 2. Dd4+ Kb8 3. Dh8+ Ka7 4. Dh7+**
**1. ... Tf7 2. Dd4+ Kb8 3. Db2+ Ka8 4. Da2+**
**1. ... Tg7 2. Dd4+**
**1. ... Th7 2. Da5+ Kb8 3. De5+ Ka7 4. Da1+ Kb8 5. Db1+**

### Karaļa dubultuzbrukums

Karalim, tāpat kā laidnim, visbiežāk dubultdraudu izdodas realizēt tikai galotnē. Atklātnē un vidusspēlē viņš, kā likums, mata draudu dēļ spiest slēpties aiz "sava karaspēka". Tikai tad, kad pretinieka spējas nekavējoties matot izsīkušas, viņš var aktīvi iesaistīties cīņā. 

**11. piemērs**  
Sturua — Vasjukovs  
Maskava, 1983Gājiens melnajiem.
**11. piemērs**
Partijā notika — 1. ... f5+ 2. Kd5 Kg3 (karaļa dubultuzbrukums abiem balto zirdziņiem) un baltie padevās.

Skatīt arī
----------

* Lineārs trieciens

Piezīmes
--------

1. ↑  Šahisti savstarpējā saziņā zirdziņa un bandinieka dubultuzbrukumu dēvē arī par **dakšu**.

Atsauces
--------

1. ↑  Н. И. Журавлев. *Шаг за шагом* (krievu). Москва : ФиС, 1986. 149.—150. lpp.
2. ↑  Partija Pintērs — Hurme vietnē *chessgames.com*
3. ↑  Partija Tolušs — Simagins vietnē *chessgames.com*
4. ↑  Partija Kombe — Hāzenfuss
5. ↑  Partija Dubiņins — Savickis vietnē *chessgames.com*
6. ↑  Partija Sturua — Vasjukovs vietnē *chessgames.com*

Literatūra
----------

* Н. И. Журавлев. *Шаг за шагом* (krievu). Москва : ФиС, 1986. 149.—161. lpp.

Ārējās saites
-------------

* «Double Attack - The Ultimate Tactical Concept» (angļu). chess.com. 2013-03-06. Skatīts: 2017-08-16.
* «Double Attack» (angļu). chessgames.com. Skatīts: 2017-08-16.
* «The double attack» (angļu). chessguru.net. Arhivēts no oriģināla, laiks: 2017-09-14. Skatīts: 2017-08-16.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * s
* d
* l
Šaha taktika |
| --- |
|  |
| Šaha termini | Baterija • Drauds • Kombinācija • Lamatas • Motīvs • Pārskatīšanās • Temps • Upuris |  |
|  |
| Taktiskie paņēmieni | Aizsardzības likvidēšana • Aizvilināšana • Atklātais uzbrukums • Bandinieku caurrāviens • Bloķēšana • Dubultšahs • Dubultuzbrukums • Dzirnavas • Gājiena spaids • Ievilināšana • Lauciņa atbrīvošana • Lineārs trieciens • Līnijas atbrīvošana • Pats • Pārsegšana • Pārslodze • Rentgenuzbrukums • Saistība • Starpgājiens • "Trakojošā" figūra |

 |